อยากปรึกษาค่ะพอดีเดือนนี้เมนมา2ครั้งต่อเดือนไม่เคยเป็นมาก่อนพึ่งเป็นครั่งแรกรอบแรกเมนมาตอนวันที่11-15แล้วมามีเพศสัมพันธ์วันที่19ผ่านไป4-5ชั่วโมงมีเลือดไหลออกมานิดหน่อยแล้วก็หายไปจนมาวันที่25รู้สึกปวดท้องเมนแล้วเมนก็มาอีกรอบสองวันแรกออกไม่เยอะวันสองมาเหมือนเมนปกติค่ะแต่เลือดสีน้ำตาลเข้ม
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน หากเลือดประจำเดือนมาน้อยกว่า 22 วันจากครั้งก่อน อาจจะถือว่าเป็นเลือดออกผิดปกติทางช่องคลอดที่ไม่ใช่รอบเดือนสาเหตุเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบหากมีเพศสัมพันธ์ไม่ได้ป้องกันก่อนหน้านี้ ก็อาจจะเกี่ยวกับภาวะแทรกซ้อนของการตั้งครรภ์ได้ แนะนำการไปพบแพทย์เพื่อตรวจเพิ่มเติมหากมีเลือดออกผิดปกติต่อเนื่อง และอาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ